
РАЙОН „ ИЗТОЧЕН” ОБЩИНА ПЛОВДИВ

_________________________________________________________________________________________________________________



ПРОЕКТ „ РАСТЕМ ЗАЕДНО „

Проектът на Район „Източен” – „Растем заедно” с  регистрационен номер BG05M2OP001-3.001-0015 е в областта на предучилищното образование по Оперативната програма „Наука и образование  за интелигентен растеж”, по процедура  „Подкрепа за предучилищното възпитание и подготовка на деца в неравностойно положение“ и съфинансиран от Европейския съюз чрез Европейските структурни и инвестиционни фондове
Партньори по проекта са: Социална фондация „Инди –Рома 97”, "Национално сдружение за социални дейности, обучение и образование", ДГ”Наталия” и ДГ”Лилия”
Дългосрочната цел на проекта е да допринесе за образователната и културна интеграция на децата от етническите малцинства, като група застрашена от ранно отпадане или невключване в образователната система

Специфичните цели са:

1. Създаване на предпоставки за преодоляване на трудностите и създаване на равни възможности за изява на деца от етническите малцинства, чрез участие в културни и образователни мероприятия, подобряване на образователната среда посредством използване на нови технологии в областта на интерактивното обучение;  

2. Подкрепа на деца от малцинствата за тяхното включване като активни участници в културни прояви с цел повишаване на взаимодействието, комуникацията и толерантността между различните етнически общности в град Пловдив; 

3. Осъществяване подкрепа за родителите на децата от целевата група, чрез повишаване на тяхната мотивираност, информираност и съпричастност към  процесите на интегрирано образование; 

4. Провеждане на съвместни културни и образователни мероприятия между деца, родители, учители и заинтересовани страни с цел насърчаване на процеса на интеграция и по-добра информираност относно ползата от образованието;

5. Създаване на устойчива неформална мрежа от допълващи, надграждащи и иновативни подходи на взаимодействие между детските градини- партньори, които да подкрепят местната общност, междуинституционалното взаимодействие и представителите на образователния сектор, в стремежа им за оптимизиране на учебния процес, повишаване интереса към него, прилагането на максимално ефективни и съобразени с потребностите на ползвателите методи;   

6. Популяризиране на идеята за етническа толерантност чрез повишаване  информираността на заинтересованите страни относно специфичните особености на етническата общност, нейните обичаи и традиции, ползата от образование за бъдещото им развитие и успешната социална интеграция;.

7. Предоставяне на възможност за представителите на малцинствата (деца, родители) и обществеността за осъществяване на двустранна комуникация с местната власт (мнения, въпроси или предложения), която да служи като проводник за промяна в социалните нагласи и арбитър при разрешаване на конфликтни ситуации;
Проектът е на стойност  467  173 лв.  Дейността  обхваща 6 детски градини на територия на район „Източен” – ДГ”Лилия”, ДГ”Наталия”, ДГ”Родина”, ДГ”Биляна”, ДГ”Маргаритка” и ДГ”Щастливо детство. Целевата група е от общо 300 деца, с които ще се работи интензивно в следващите 2години

Финансирането е изцяло насочено към обзавеждане на материалната образователна среда,  набавяне на книги с  художествена литература, оформяне на библиотеки за деца и родители,  посещения на  спектакли, организация на празници на голяма сцена, организиране на изложби  и др.
Проектът   реализира адекватни мерки за интеграция на деца от етническите малцинства  чрез повишаване на мотивацията им за учене и участието им в културно-образователни дейности,  създаване на благоприятна образователна среда чрез използване на методи за интерактивно обучение;  контакти с връстници и др. Засилено е обучението по български език и активно включване на родителската общност в социализирането на децата им Закупени са интерактивни дъски, за които учителите  се подготвят с учебни софтуерни програми за преподаване по различни образователни направления и най- вече за постигане на нагледност в обучението по български език.

Допълнително с децата  се занимават   театрален педаго, хореограф и такъв в сферата на изобразителното изкуство. С децата и родителите са  подготвяни много празници и изложби на приложни изкуства. Помощ при контактите с децата и родителите  оказват наети двама медиатори от етническите общности, познаващи езика и културата им

Специфичното в проектната дейност е наситеността й с много културни прояви- посещения на театрални, балетни, оперетни и др. постановки съвместно с родителите им и проектиране на празнични прояви, наситени с възможност за творчески изяви на децата в неравностойно положение. В това отношение детските градини от  района имат богат опит, защото през последните две години децата посещаваха масово спектаклите от образователната платформа „Госпожа Опера” и затова ще се  продължи работата  в тази посока за възпитаване на естетически  вкус

Очакваните резултати са: по-добре интегрирани деца от уязвими групи; подобрена образователна среда, подобрено усвояване на български език; запазване на културната идентичност у децата от етническите малцинства; повишен родителски капацитет и др.

 Проектът  се реализира за срок от 2г.- до края на 2018г. Проектното предложение е създадено и спечелено от екип на районната администрация и специалисти от отдел „ Развитие и международно сътрудничество”

Екипът за управление на проекта е в състав:

1. Стефка Симеонова- ръководител

2. Екатерина Загорска – координатор 1

3. Севдалина Генчева- координатор 2

4. Майя Бахчеванова – юрист

5. Стефка  Чолакова- счетоводител

6. Маргрета Бъндева – технически сътрудник

------------------------------------------------------ www.eufunds.bg ------------------------------------------------------

Проект  BG05M2OP001-3.001-0015 «Растем заедно» финансиран от Оперативна програма „Наука и образование за интелигентен растеж“,съфинансирана от Европейския съюз чрез Европейските структурни и инвестиционни фондове.

